এবারের ইন্ডিয়ান প্রিমিয়ার লিগ চ্যাম্পিয়ন হবে কে? দিল্লি এখনও বহু দূর। টুর্নামেন্টের শেষ দিন পর্যন্ত অপেক্ষা করে থাকতেই হবে। এছাড়া তো উপায় নেই। খেলার কথা আগাম কে বলতে পারে আর! টুর্নামেন্ট শেষ হওয়ার আগেই কিন্তু কলকাতা নাইট রাইডার্সের জন্য সুখবর। গত কয়েকটি আইপিএলের সংস্করণ মিলিয়ে দেখা যাচ্ছে কলকাতা নাইট রাইডার্স লাভের অঙ্কে বাকি ফ্র্যাঞ্চাইজিগুলোকে বহু পিছনে ফেলে দিয়েছে। তাই মাঠের বাইরের খেলায় বাকি ফ্র্যাঞ্চাইজিগুলোর অবশ্যই কেকেআর-এর প্রাধান্য স্বীকার করে নেওয়াই উচিত।
এবারের আইপিএলে নেই রাজস্থান রয়্যালস। ব্যবসায়িক দিক থেকে রাজস্থানও বেশ সফল দল। রাজস্থানের পাশাপাশি নেই চেন্নাই সুপার কিংগসও। এই দুই ফ্র্যাঞ্চাইজির বদলে এসেছে নতুন দুটি ফ্র্যাঞ্চাইজি। হিসেব বলছে, আগের বারের আইপিএলে কলকাতা নাইট রাইডার্সের ব্র্যান্ড ভ্যালু ছিল সবচেয়ে বেশি। তার পরিমাণ প্রায় ৮৬ মিলিয়ন ইউএস ডলার।
আইপিএলের দুনিয়ায় কান পাতলেই শোনা যায়, কেকেআর-ই এ যাবৎ আইপিএলের সবচেয়ে লাভবান দল। এর কারণ কী? কলকাতা নাইট রাইডার্স এতটা সফল ফ্র্যাঞ্চাইজি কেন? বিশেষজ্ঞদের বক্তব্য, কলকাতা নাইট রাইডার্সের এ হেন ব্যবসায়িক সাফল্যের পিছনে যে বিষয়টি কাজ করছে, তা হল কেকেআর-এর মালিকের নাম শাহরুখ খান। গোটা বিশ্বে তিনি দারুণ জনপ্রিয়। প্রথম বারের সংস্করণে হতশ্রী পারফরম্যান্স করেছিল শাহরুখের কেকেআর। তবুও সেবার ব্যবসায়িক দিক থেকে সবচেয়ে সফল দলের নামও কলকাতা নাইট রাইডার্স। কারণ সেই শাহরুখ।
আরও পড়ুন... 
ঢাকায় শৈশবের কোচের কাছে প্র্যাক্টিস করে ফিরেই ছন্দে শাকিব 
জেল ভাঙলেন ওয়াসিম আক্রাম! কেন? দেখুন ভিডিও... 
আইপিএলের ধোনিকে পছন্দ নয় কেন সৌরভের?